CELEX: C2007/155/34
Language: ro
Date: 2007-07-07 00:00:00
Title: Cauza C-250/07: Acțiune introdusă la 24 mai 2007 — Comisia Comunităților Europene/Republica Elenă

7.7.2007   
            
            
               RO
            
            
               Jurnalul Oficial al Uniunii Europene
            
            
               C 155/17
            
         Acțiune introdusă la 24 mai 2007 — Comisia Comunităților Europene/Republica Elenă
   (Cauza C-250/07)
   (2007/C 155/34)
   Limba de procedură: greaca
   Părțile
   
      Reclamantă: Comisia Comunităților Europene (reprezentanți: M. Patakia și D. Kukovec)
   
      Pârâtă: Republica Elenă
   Concluziile reclamantei
   
               —
            
            
               constatarea faptului că, prin nepublicarea anterioară a unui anunț de participare și prin întârzierea nejustificată a răspunsului la cererea participantului care a depus plângerea privind explicarea motivelor respingerii ofertei sale, Republica Elenă nu și-a îndeplinit obligația de a publica un anunț de participare înaintea demarării unei proceduri de depunere a ofertelor, care îi revine în temeiul articolului 20 alineatul (2) din Directiva 93/38/CEE (1) privind coordonarea procedurilor de achiziție publică ale entităților care operează în sectoarele apă, energie, transport și telecomunicații și obligația care îi revine în temeiul articolului 41 alineatul (4) din Directiva 93/38/CEE, după cum au fost interpretate prin jurisprudența Curții de Justiție a Comunităților Europene;
            
         
               —
            
            
               obligarea Republicii Elene la plata cheltuielilor de judecată.
            
         Motivele și principalele argumente
   Comisia a fost sesizată cu o plângere privind neregularități în desfășurarea unei proceduri de cerere de oferte anunțată de Dimosia Epikhirisi Ilektrismou (companie publică în domeniul energiei electrice, denumită în continuare „DEI”) pentru studierea, furnizarea, transportul, instalarea și punerea în funcțiune a două unități de producere a energiei electrice la centrala termoelectrică Atherinolakkos din Creta.
   Comisia consideră că DEI a omis să publice anunțul de participare, încălcând articolul 20 alineatul (2) litera (a) din Directiva 93/38/CEE care prevede excepții de la această obligație atunci când sunt îndeplinite condiții de strictă interpretare. În particular, Comisia consideră că DEI a efectuat o interpretare greșită a termenilor „oferta adecvată” și „modificare substanțială a condițiilor inițiale ale contractului de participare” cu scopul de a justifica aplicarea excepției prevăzute în dispoziția de mai sus.
   Comisia consideră, de asemenea, că în cazul de față nu se pot invoca motive imperative și de o urgență excepțională, sau evenimente neprevăzute în sensul articolului 20 alineatul (2) litera (d), întrucât acestea nu sunt dovedite de către DEI.
   În sfârșit, în lumina jurisprudenței Curții, Comisia consideră că a existat o întârziere importantă în motivarea respingerii ofertei participantului care a depus plângerea, încălcându-se articolul 41 alineatul (4) din Directiva 93/38/CEE.
   În consecință, Comisia consideră că Republica Elenă nu și-a îndeplinit obligațiile care îi revin în temeiul articolelor 20 alineatul (2) și 41 alineatul (4) din Directiva 93/38/CEE.
   
      (1)  JO L 199, 9.8.1993, p. 84.